Maikls Klārks Dankans
Maikls Klārks Dankans (angļu: Michael Clarke Duncan; dzimis 1957. gada 10. decembrī, miris 2012. gada 3. septembrī) bija amerikāņu aktieris. Kļuva plaši pazīstams ar lomu filmā "Zaļā jūdze" (1999), par ko tika nominēts Amerikas Kinoakadēmijas balvai un Zelta globusa balvai kā labākais otrā plāna aktieris. Tāpat filmējies tādās filmās kā "Armagedons" (1998), "Visi deviņi jardi" (2000), "Pērtiķu planēta" (2001), "Skorpionu karalis" (2002), "Pārgalvis" (2003), "Grēku pilsēta" (2005) un "Rikijs Bobijs — ātruma karalis" (2006). Atveidojis lomas televīzijas seriālos "Nozieguma skelets" un The Finder. Vēl Maikls Klārks Dankans ieskaņojis tēlus filmās "Brālis lācis" (2003), "Kung Fu Panda" (2008) un "Zaļais lukturis" (2011), tāpat ieskaņojis tēlu 2006. gada videospēlē Saints Row.